17. Fælleskommunal afrapportering vedr. tilbud til borgere med udviklingshæmning og 
dom (Åben)
Tidl. politisk behandling
Forventet sagsgang
Høring, SS-U, ØK, BY
Lovgrundlag
Serviceloven, retsplejeloven, straffeloven
SAGENS INDHOLD
Byrådet skal i denne sag tage stilling til en fælleskommunal afrapportering 
indeholdende løsningsmodeller vedrørende tilbud til borgere med udviklingshæmning 
og dom. Sagen har været i høring hos Handicaprådet forud for den politiske behandling.
Social- og Boligstyrelsen (styrelsen) anmodede den 22. november 2023 kommunerne om en fornyet 
behandling af styrelsens centrale udmelding (CU) om borgere med udviklingshæmning og dom, der har 
behov for anbringelse i en sikret afdeling. På landsplan er [adresse] på [adresse] den eneste institution 
med sikrede afdelinger til voksne. 
Styrelsen beder om, at kommunerne fremlægger en samlet koordineret løsning til borgerne i målgruppen. 
Løsningen skal have bedst mulig sammenhæng til den øvrige tilbudsstruktur samt de faglige forhold. 
Styrelsen beder også kommunerne om at beskrive en samlet løsning for etablering af et sikret tilbud i 
[adresse]. 
Styrelsen udsendte sin første centrale udmelding i 2019. Her blev kommunerne bedt om at forholde sig til 
udfordringer med de fysiske og faglige rammer på [adresse]. Styrelsen udtrykte bekymring for, om det 
sikrede tilbud på sigt ville kunne imødekomme den voksende målgruppes behov på landsplan. Målgruppen 
på [adresse] er voksne borgere med udviklingshæmning, der har begået alvorlig kriminalitet, og som 
er anbragt efter domstype 1, domstype 2 eller i varetægtssurrogat (disse typer forklares i bilag 2 side 12). 
Kommunerne meldte i 2019 tilbage til styrelsen, at der var tillid til Kofoedsmindes håndtering af opgaven. 
På baggrund af data indhentet medio 2022 vurderer styrelsen dog fortsat, at der er problemstillinger i 
forhold til målgruppen og på [adresse], der skal håndteres. Det er på den baggrund, at styrelsen igen 
i 2023 udsendte en central udmelding til fornyet behandling i kommunerne (Se bilag 1). 
Kommunerne har på tværs af de fem rammeaftalesekretariater, som tilsammen repræsenterer alle 98 
kommuner og de fem regioner, nedsat en administrativ styregruppe og arbejdsgruppe, der har udarbejdet 
en samlet og koordineret besvarelse til styrelsen (se bilag 2). For at kunne udarbejde den efterspurgte 
afrapportering er der indsamlet aktuel og uddybende viden både kvantitativt og kvalitativt.
Hovedkonklusionen i den fælleskommunale afrapportering er, at der ikke er behov for at bygge et sikret 
tilbud i [adresse] til borgere med udviklingshæmning og dom med behov for anbringelse i sikret afdeling. 
Styregruppen er således uenig i styrelsens opfattelse af, dels at [adresse] ikke har de fysiske og 
faglige rammer til at dække behovet for sikrede pladser på landsplan, og dels at forsyningen bør sikres ved 
at etablere et tilbud i [adresse]. Styregruppen vurderer i stedet, at de faglige rammer på [adresse] 
er tilfredsstillende, ligesom kommunerne hverken oplever, at der er udfordringer med kvaliteten på det 
sikrede tilbud, eller at det er et problem, at det eneste sikrede tilbud er beliggende på [adresse]. Derfor 
[adresse]: EMN-2024-02480
Dok-ID: 3806360
Sagsbehandler: jeae
Byråd
17. december 2024  16:00
redegør styregruppen for løsningsmodeller, der peger på udvidelsesmuligheder på [adresse] 
kombineret med andre tiltag (uddybes nedenfor).
På den baggrund fremlægger styregruppen en løsning bestående af en grundmodel med to trin. 
Grundmodellen forventes både at kunne imødekomme kapacitetsudfordringerne frem til 2035 og opfylde 
de faglige krav til højt specialiserede tilbud:
1.
Udvidelse af og udslusning fra [adresse]: Styregruppen foreslår at udvide antallet af pladser på 
[adresse] og at øge udslusning af borgere med domstype 2 fra sikrede pladser på 
[adresse] til åbne længerevarende botilbud (§108 serviceloven) i kommunerne frem til 2035. 
Udslusningen vil ske på baggrund af individuelle konkrete faglige vurderinger. Dermed håndteres 
stigningen i pladsbehovet inden for de eksisterende rammer på [adresse].
2.
Etablering af §108-pladser i åbne tilbud: Styregruppen forslår at udvide kapaciteten af § 108-tilbud 
(serviceloven) med 20 pladser til målgruppen af borgere med udviklingshæmning og dom. Dette skal 
bidrage til, at flere i målgruppen med domstype 2 anbringes i åbne tilbud fremfor på en sikret plads. 
Styregruppens grundmodel forudsætter følgende tiltag 

At finansieringen af alle borgere med domstype 2 ændres fra en såkaldt ”objektiv finansiering”, hvor 
alle 98 kommuner betaler et bidrag ud fra en fordelingsnøgle, til takstfinansiering. En nærmere 
takstmodel er ikke beskrevet i afrapporteringen, men vil efterfølgende blive udarbejdet særskilt.

At der sker et øget samarbejde mellem kommunerne og [adresse] om udslusning af borgere fra 
sikrede pladser. Dette skal sikre, at borgerne kan anbringes i eller tæt på de nærområder, som de 
kommer fra, med større nærhed til familie og netværk. Samtidig vil det lette presset på 
[adresse]. Det er aktuelt vurderingen, at der kan udsluses 15 borgere fra [adresse] til åbne 
tilbud i kommunerne (§108).

At staten afsætter midler til etableringen af de nye pladser i kommunerne, og at byggeriet friholdes fra 
anlægsloftet. Derudover skal kommunerne tilføres økonomi til drift af det øgede antal hjemtagne 
domsanbragte. 

At der indledes en dialog med staten om udviklingen i antallet af borgere i varetægtssurrogat på 
[adresse]. Denne målgruppe har været i kraftig vækst siden 2014, og kunne alternativt placeres i 
tilknytning til statsfængslerne. Såfremt [adresse] ikke skal rumme borgere i varetægtssurrogat 
mindskes presset selvsagt tilsvarende.
Selvom styregruppen vurderer, at det ikke er nødvendigt at etablere sikret tilbud i [adresse], har 
styregruppen alligevel udarbejdet et sådant forslag for at imødekomme Social- og Boligstyrelsens ønsker. 
Det er styregruppens anbefaling, at et eventuelt nyt sikret tilbud i [adresse] skal finansieres på samme 
måde som [adresse]. Det indebærer en objektiv finansiering, som gælder for borgere med domstype 
1 og i varetægtssurrogat, mens det anbefales, at borgere med domstype 2 overgår til takstfinansiering. 
Styregruppen anbefaler, at et eventuelt vestdansk sikret tilbud bygges til 40 borgere for at sikre et fagligt 
og økonomisk rentabelt tilbud. Der estimeres en samlet anlægsudgift på 200-250 mio. kr.
Styregruppen anbefaler en løbende tværkommunal evaluering af området i samarbejde med styrelsen og 
Region Sjælland, der er driftsherre for [adresse].
VURDERING
Social og Sundhed vurderer, at den fælleskommunale afrapportering præsenterer en relevant løsning på, 
hvordan den aktuelle og forventede fremtidige udvikling ift. domsanbragte borgere med udviklingshæmning 
kan imødekommes.
Modellen er udarbejdet på baggrund af en grundig analyse af de nuværende forhold, men peger samtidig 
fremad og sikrer, at der kan ske en løbende udvikling af kapaciteten.
Favrskov Kommune har aktuelt én borger på [adresse], som er anbragt med domstype 2. 
Hvis det vurderes at der fremadrettet skal ske en øget udslusning af borgere med domstype 2, og hvis det 
på baggrund af en individuel vurdering findes fagligt forsvarligt, er det Social og Sundheds umiddelbare 
vurdering, at Favrskov Kommune vil kunne oprette et relevant og sikkert tilbud i tilknytning til eksisterende 
botilbud på handicapområdet. En endelig afklaring af dette vil dog kræve en nærmere analyse, der tager 
udgangspunkt i den specifikke målgruppe og de krav til fysiske rammer og faglighed, som knytter sig til 
denne.
Sagen har været i høring hos Handicaprådet. Høringssvaret er vedlagt som bilag. 
Handicaprådet giver udtryk for, at de ikke finder det acceptabelt eller realistisk, at styregruppen foreslår 
kriminalforsorgen som en del af løsningen i forhold til alternativ placering af udviklingshæmmede borgere i 
varetægtssurrogat. Social og Sundhed bemærker, at styregruppen foreslår, at der i første omgang indledes 
en dialog med staten omkring at undersøge muligheder for alternative placeringer for udviklingshæmmede 
borgere i varetægtssurrogat, og at dette kunne være ved at etablere særlige afdelinger i Kriminalforsorgen. 
Social og Sundhed hæfter sig ved forslagets opmærksomhed på, at et sådant tilbud rent socialfagligt ville 
skulle egne sig til målgruppen.
Handicaprådet er enige i styregruppens forslag om at hjemtage borgere til åbne tilbud i kommunerne. Rådet 
bemærker dog, at der lokalt i kommunerne er udfordringer med økonomi og personaleressourcer på 
området, så det ikke virker realistisk at hjemtage borgerne i nærmeste fremtid. Handicaprådet lægger 
desuden vægt på, at anbringelse langt fra hjemegnen har betydning for borgernes relation til familie og 
netværk. Social og Sundhed deler handicaprådets perspektiv ift. vigtigheden af, at borgere kan anbringes 
tæt på familie og netværk, hvilket også er styregruppens argument for at hjemtage flere borgere fra 
[adresse]. Social og Sundhed bemærker, at styregruppen i sin afrapportering pointerer, at 
forudsætningen for, at hjemtagningen kan lade sig gøre, er, at kommunerne tilføres økonomi, og at 
samarbejdet mellem kommunerne, styrelsen og [adresse] styrkes.
Endelig er Handicaprådet af den opfattelse, at et tilbud med samme profil som [adresse], men med 
beliggenhed i [adresse] er den eneste realistiske og langsigtede løsning. Rådet mener, at 
styregruppens samlede løsningsforslag kun kan lette presset periodisk. Social og Sundhed bemærker, at 
styregruppen vurderer, at det samlede løsningsforslag kan imødekomme kapacitetsbehovet på området 
frem mod 2035. Styregruppen anbefaler også, at udviklingen på området følges løbende.
ØKONOMI
Social og Sundhed bakker op om, at der indføres en takstmodel for borgere med domstype 2. Dette vil øge 
incitamentet for den enkelte kommune ift. at afsøge alternative placeringsmuligheder og ift. at afdække 
muligheder for udslusning til kommunale pladser. Social og Sundhed vil følge udarbejdelsen af den 
konkrete takstmodel tæt.
Social og Sundhed bemærker, at forslaget indebærer en øget belastning af den kommunale økonomi 
samlet set. Derfor er den forudsætning for forslaget, der vedrører statslig medfinansiering af de kommunale 
pladser og driften heraf, afgørende ift. at sikre, at midlerne ikke skal tages fra den almindelige drift på 
socialområdet, som i forvejen er under pres.
INDDRAGELSE
Sagen har været i høring hos Handicaprådet.
INDSTILLING
Direktøren for Social og Sundhed indstiller til Byrådet:
1.
At afrapporteringen vedrørende borgere med udviklingshæmning og dom med behov for anbringelse i 
sikret afdeling godkendes.
BESLUTNING
Social- og Sundhedsudvalget, 3. december 2024:
Fraværende: Ingen
Indstilles godkendt.
Økonomiudvalget, 10. december 2024:
Fraværende: Ingen
Indstilles godkendt.
Byrådet, 17. december 2024:
Fraværende: Ingen
Godkendt.
Bilag

Bilag 1 Anmodning om fornyet behandling af CU for borgere med udviklingshæmning og dom med 
behov for anbringelse i sikret afdeling (3806171)

Bilag 2 Afrapportering på SBST anmodning om fornyet behandling af CU borgere med 
udviklingshæmning og dom med behov for anbringelse i sikret afdeling (3806170)

Bilag 3 Kort beskrivelse af centrale elementer i afrapporteringen (3808245)

Handicaprådets høringssvar 21. november 2024 (3822917)
